Elizabeth Henstridge

Elizabeth Frances Henstridge (talaffuzi: Elizabet Franses Henstrij; 1987-yil 11-sentyabrda tugʻilgan) — ingliz aktrisasi, model va rejissyor. U Marvel kinematografiya koinotida suratga olingan ABC superqahramonlik dramasi „Marvel’s Agents of S.H.I.E.L.D.“ (2013—2020) filmida Jemma Simmons rolini ijro etgani bilan mashhur.

Yoshligi 
Henstridge Angliyaning Sheffild shahrida tugʻilgan, Meadowhead maktabida va King Edvard VII maktablarida oʻqigan. Henstridgening ikkita singlisi bor. U ingliz va irland millatiga mansub. 2009-yilda Birmingem universitetini tamomlagan. U East 15 aktyorlik maktabida oʻqigan va keyinchalik Los-Anjelesga koʻchib oʻtgan.

Faoliyati 
Henstridge 2010-yilda „Easy Under the Apple Bough“ qisqa metrajli filmida professional aktyorlik debyutini qilgan. U oʻzining televizion debyutini 2011-yilda amalga oshirdi va uzoq vaqtgacha Britaniyaning „Hollyoaks“ serialida Emili Aleksandr sifatida paydo boʻldi. U, shuningdrk, oʻzi yozgan „And the Kid“ qisqa metrajli filmida rol oʻynagan.

Henstridge 2012-yilgi The CW piloti „Shelter“ filmida bosh rolga tayinlangan edi, lekin u serialga olinmagan. Keyinchalik „The Thompsons“ (2012) qo‘rqinchli filmida, „Gangs of Tooting Broadway“ (2013) kriminal drama filmida va „Reach Me“ (2014) dramatik ansambl filmlarida rol o‘ynagan.

2012-yil noyabr oyida Henstridge Marvel kinematografiya koinotida tasvirlangan ABC superqahramonlik dramasi „Marvel’s Agents of S.H.I.E.L.D.“ serialidagi oddiy qahramon Jemma Simmons agenti rolini o‘ynadi. Serial 2013-yil 10-mayda buyurtma qilingan va 2013-yil 24-sentyabrda ABC telekanalida premyerasi bo‘lib oʻtgan.

„Agents of S.H.I.E.L.D.“ filmidagi roli uchun u tanqidchilar tomonidan koʻproq eʼtirof va etiborga sazovor boʻldi. 2015-yilda Henstridge „Agents of S.H.I.E.L.D.“ ning uchinchi mavsumi beshinchi epizodi boʻlgan „4,722 Hours“ filmidagi ijrosi uchun ijobiy sharhlarni oldi. Serialda ansambl tabiatidan farqli oʻlaroq, epizodda asosiy qahramonlardan hech biri (Iain De Caestecker bundan mustasno) yoʻq edi. Barcha aktyorlar Henstridgening xarakteri atrofida markazlashgan edi. Epizodning ijobiy tanqidiy javobi „Bottle“ epizodining tabiati va Henstridgening ishlaridagi berilgan maqtovlarga qaratilgan. Keyinchalik bu The Atlantic tomonidan 2015-yilning eng yaxshi televizion epizodlaridan biri deb topildi.

2016-yilda Henstridge Disney XD superqahramon seriyasining Ultimate Spider-Man epizodida animatsion shaklda Jemma Simmons rolini takrorladi. Oʻsha yili u mashhur Manson oilasining qotilliklariga asoslangan „Wolves at the Door“ dahshatli filmida Abigail Folger rolini oʻynadi. Film 2017-yil 18-aprelda Qo‘shma Shtatlarda Direct-to-DVD formatida chiqarildi.

2019-yilda Henstridge Hallmark kanalidagi „Christmas at the Plaza“ romantik komediya filmida Jessika Kuper rolini oʻynadi. 2020-yil mart oyida u Uma Turman bilan birga Apple TV+ dramatik triller-seriali „Suspicion“ da bosh rolni o‘ynagani eʼlon qilindi. M Henstridge Oksforddagi kichik ilmiy xodim va Leo Nyuman ishi boʻyicha gumonlanuvchilardan biri Tara rolini oʻynaydi.

Bundan tashqari, Henstridge Anna rolida „The Imperfect Picture“ qisqa metrajli filmida ham rol oʻynagan va koʻproq filmga rejissyorlik qilgan. U rejissyorlik qilgan „Air“ qisqa metrajli filmi festivallar doirasida debyut qilingan. 2019-yilda u bosh rolni ijro etgan, rejissyorlik qilgan, yozgan va prodyuserlik qilgan „An untitled superhero“ filmida ishtirok etgani maʼlum bo‘ldi.

2021-yil 7-dekabrda Henstridgening 2022-yilda efirga uzatiladigan CW ning „Supermen & Lois“ epizodiga rejissyorlik qilishi eʼlon qilindi.

Shaxsiy hayoti 
Henstridge 2012-yildan beri aktyor va onlayn sotuvchi Zachari Abel bilan munosabatda. Ular Shelter suratga olish joyida uchrashishdi. 2019-yil 22-aprelda u Instagramdagi posti bilan oʻzaro munosabatlarini eʼlon qildi.

Ular 2021-yil avgust oyida Angliyada turmush qurishdi.

Henstridgening Meggi ismli iti bor va u Smile Train xayriya tashkilotini qoʻllab-quvvatlaydi.

Filmografiyasi

Film

Televizion

Mukofotlar va nominatsiyalari

Manbalar

Havolalar 

 
 
 

Aktrisalar
Angliyalik aktrisalar